**B. Osobitná časť**

**K článku I.**

**K bodom 1 a 2**

Vypúšťajú sa doterajšie texty pre požiadavky na zisťovanie škodlivých organizmov, ktoré sa nahrádzajú novými textami v súlade s podmienkami vykonávania, pokiaľ ide o ochranné opatrenia proti škodcom rastlín. Zároveň sa upravuje/posúva označenie odsekov. Tým sa preberá čl. 5 ods. 1 a príloha VI. vykonávacej smernice 2020/177.

**K bodu 3**

Mení sa zoznam špecifických škodlivých organizmov a chorôb, ktoré nepriaznivo ovplyvňujú kvalitu, v súlade s novými podmienkami vykonávania, pokiaľ ide o ochranné opatrenia proti škodcom rastlín. Tým sa preberá čl. 5 ods. 2 a prílohy V. a VI. vykonávacej smernice 2020/177.

**K bodu 4**

Zoznam prebraných právne záväzných aktov Európskej Únie sa dopĺňa nový bod, v ktorom sa uvádza vykonávacia smernica 2020/177. Tým sa preberá čl. 11 vykonávacej smernice 2020/177.

**K článku II.**

Dátum nadobudnutia účinnosti návrhu nariadenia vlády sa ustanovuje na 1. júla tak, aby nariadenie vlády nadobudlo účinnosť čo najskôr s ohľadom na dátum určený na prebratie vykonávacej smernice 2020/177. Tým sa preberá čl. 11 vykonávacej smernice 2020/177.